पाएं अपने शहर की ताज़ा ख़बरें और फ्री ई-पेपरडाउनलोड करें
शहर के अटेर रोड रेलवे फाटक के पास पुलिस की चेकिंग लगी देख दो बुलट सवार युवक भागने लगे। तभी पुलिस को शक हुआ और उनका पीछा किया तो वे हत्या के प्रयास के मामले में फरार आरोपी निकले। इनके कब्जे से पुलिस ने दो बंदूक और एक बुलट मोटर साइकिल जब्त की है। देहात थाना प्रभारी ध्यानेंद्र सिंह ने बताया कि शनिवार की सुबह एएसआई ब्रह्मानंद कौशल फोर्स के साथ अटेर रोड रेलवे फाटक पर चेकिंग प्वाइंट लगाए हुए थे।
तभी एक बुलट पर दो लोग आते हुए दिखाई दिए, जो कि पुलिस को देख भागने लगे। जब उनका पीछा कर नाम पूछा गया तो एक ने अपना नाम अनुराग उर्फ मोनू यादव (20) पुत्र रामअवतार यादव निवासी बाजू मोहल्ला वार्ड क्रमांक 29 तथा पीछे बैठे व्यक्ति ने अपना नाम अमन उर्फ नंदी यादव (18) पुत्र कमलेश यादव निवासी भटमासपुरा बताए।
एक माह पहले होटल पर की थी फायरिंग
इनके कब्जे एक 12 बोर दुनाली बंदूक, चार जिंदा राउंड और एक 315 बोर की अधिया मिली। ऐसे में उक्त आरोपियों को गिरफ्तार कर उनके विरुद्ध आर्म्स एक्ट का केस दर्ज किया गया है। इनके द्वारा एक महीने पहले इटावा रोड स्थित दावत होटल पर ताबड़तोड़ फायरिंग की गई थी।इनके द्वारा एक महीने पहले इटावा रोड पर संचालित दावत होटल पर फायरिंग की गई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn